L 58/1578
LT
Europos Sąjungos oficialusis leidinys
2023 2 23
PARENGIAMIEJI VEIKSMAI
PA 09 — SKYRIUS APLINKOS IR KLIMATO POLITIKA (tęsinys) PA 09 22
(tęsinys)
PA 09 22 02
(tęsinys) Pirmas etapas: bandomasis projektas „Programa COPERNICUS tinklui“ „Natura 2000“ 2019 m. pabaigoje pradėtas bandomasis projektas „Programa COPERNICUS tinklui „Natura 2000““ (COP4N2K) siekiant geriau stebėti „Natura 2000“ teritorijas.
Vykdant šį projektą buvo sukurta automatizuota kasmetinio Europos tinklo „Natura 2000“ pievų dangos raidos stebėjimo sistema, o išsamūs žemės dangos žemėlapiai rengiami nuo 1992 m. (kai buvo priimta Buveinių direktyva).
Dedamos pastangos siekiant užtikrinti, kad didesnė auditorija, įskaitant valstybių narių administracijas, saugomų teritorijų valdytojus, žemės naudotojus ir plačiąją visuomenę, galėtų susipažinti su pateiktomis pievų tendencijomis ir su jomis susijusiais rodikliais ir juos suprasti.
Visi duomenys viešai skelbiami specialioje interneto svetainėje „EU Grassland Watch“.
Antras etapas: parengiamieji veiksmai – „ES pievų stebėjimas“ Pirmojo etapo bandomasis projektas buvo numatytas baigtis 2021 m. pabaigoje ir jo rezultatai buvo daug žadantys.
Tarpiniame vertinime aiškiai nurodyta, kad antruoju bandomojo projekto etapu bus reikalinga parama siekiant užtikrinti, kad būtų laiku imtasi tolesnių veiksmų, susijusių su visapusišku įgyvendinimu ir prieinamumu.
Vykdant parengiamuosius veiksmus daugiausia dėmesio bus skiriama keturiems pagrindiniams klausimams, kuriuos reikia išsamiau panagrinėti: 1) Pirmame etape turimi ištekliai apėmė tik pusę visų tinklo „Natura 2000“ teritorijų, kurių didelę dalį užima pievos.
Išplėtus veiklą bus galima susidaryti (istorinį) vaizdą apie ES „Natura 2000“ pievas.
2) Bus galima pagerinti turimų žemėlapių kokybę, nes reikšmingai patobulėjo įvairių rūšių pievų identifikavimo sistemos ir pasiekta didesnė skiriamoji geba.
3) Informacija apie dabartinę pievų dangą bus dar labiau patobulinta teritorijos lygmeniu, susiejant ją su esamomis administracinėmis duomenų bazėmis, pavyzdžiui, nacionalinėmis žemės sklypų identifikavimo sistemomis (ŽSIS).
Tai padės teikti informaciją dėl tinkamo teritorijos valdymo.
4) Vykdant projektą bus sudarytos sąlygos tiesiogiai teikti geoerdvinę informaciją apie pievas sprendimus priimantiems asmenims ir kitiems pagrindiniams suinteresuotiesiems subjektams a) sąveikioje ir reguliariai atnaujinamoje viešoje interneto svetainėje ir b) tiesiogiai bendraujant (pvz., rengiant internetinius seminarus, apsilankant vietoje ir t. t.) su atrinktais nacionalinio ar regioninio lygmens subjektais.
Šiomis iniciatyvomis būtų galima užpildyti technologines spragas, padedant suinteresuotiesiems subjektams suprasti šių priemonių naudą ir pasinaudoti turima informacija, ir savo ruožtu nurodyti praktinius poreikius, kad jais remiantis būtų galima planuoti būsimus pokyčius.
Visapusiškai veikianti sistema „ES pievų stebėjimas“ gali padėti Sąjungos ir jos valstybėms narėms geriau stebėti biologinę įvairovę, jai kylančius sunkumus ir saugomų „Natura 2000“ teritorijų pievų tvarumą.
Didesnis skaidrumas ir prieinamumas padės ne tik užkirsti kelią neigiamam poveikiui ateityje, bet ir pasukti priešinga linkme ilgalaikį nuosmukį, kadangi bus nustatytos pievų atkūrimo prioritetinės vietovės.
PA 10 — SKYRIUS MIGRACIJA Paaiškinimai Asignavimai pagal šį skyrių skirti SESV ir Euratomo sutarties taikymo srities parengiamųjų veiksmų, skirtų parengti pasiūlymams dėl būsimų veiksmų patvirtinimo, įgyvendinimui finansuoti.
Jų bendra suma atitinka 10 20 02 straipsnyje nurodytą asignavimų lygį.